पेंचकस
पेंचकस (screwdriver) वह औजार है जिसकी सहायता से पेंच (स्क्रू) घुसाये या कसे (टाइट किये) जाते हैं। पेंचकस में एक शीर्ष या अग्र होता है जो बलाघूर्ण लगा कर पेंच को घुमाता या कसता है | आमतौर पर एक हस्त पेंचकस का एक बेलनाकार हत्था होता है, जिसका आकार और माप हाथ से पकड़ने हेतु उपयुक्त हो | साथ ही एक अक्षीय कूपक (shaft) हत्थे से जुड़ा होता है, जिसका शीर्ष किसी विशेष पेंच के ही उपयुक्त होता है | हत्था और कूपक पेंचकस को सहारा देते हैं और घुमाते समय बलाघूर्ण प्रदान करते हैं | पेंचकस विभिन्न आकारों में बनाये जाते हैं एवं इसके शीर्ष को हाथ से, विद्युत मोटर से या किसी अन्य मोटर की सहायता से घुमाया जा सकता है |